b'\n_START_ARTICLE_\nMarija Kobi\xc4\x87\n_START_SECTION_\n\xc5\xbdivotopis\n_START_PARAGRAPH_\nZavr\xc5\xa1ila je jezi\xc4\x8dnu gimnaziju, studira filozofiju i religijske kulture na Filozofskom fakultetu Dru\xc5\xbebe Isusove. Poha\xc4\x91ala je dramske sekcije u Exitu i ZKM-u. U sklopu gluma\xc4\x8dke grupe nastupala je u Zagrebu i Zadru na Goethe institutu. Bavi se suvremenim plesom, jogom i \xc5\xbeongliranjem. Ekolo\xc5\xa1ki je osvije\xc5\xa1tena te kao prijevozno sredstvo isklju\xc4\x8divo koristi bicikl. \xc4\x8clan je Hrvatskog istra\xc5\xbeiva\xc4\x8dkog kluba (HIK) koji organizira razne ekspedicije. Zbog svestranosti i znati\xc5\xbeelje, ne ostaje joj dovoljno vremena za sve u \xc4\x8demu bi se htjela oku\xc5\xa1ati, jako je zaigrana te smatra da je u \xc5\xbeivotu najva\xc5\xbenije ne dopustiti da zaboravimo na dijete u nama. Krajem 2007-e napustila je gluma\xc4\x8dku ekipu RTL-ove sapunice "Zabranjena ljubav", jer je odlu\xc4\x8dila putovati zemljama Srednje i Ju\xc5\xbene Amerike do kolovoza 2008.'